kombinácia liekov na kašeľ
Dobrý deň.
Dcéra pokašlieva 4 deň skôr zmiešaný kašel aj vykašliava,ale je kašeľ dráždivy a dnes v noci nevie ani spať tak ju dráždi na kašeľ,
Dávam kv.Stoptusin 3x D,
Viem jej na noc dať k tomu napr. Tussirex nočný?
Je alergik v liečbe má Zenaro tb a ak potr.Atrovent.
Viem to kombinovať?
Ďakujem.
Dobrý deň,
ďakujeme za Vašu otázku.
Liečba kašľa závisí predovšetkým od jeho typu. Pokiaľ je kašeľ suchý, vhodnou voľbou je podávanie
antitusika
na jeho tlmenie. Pri vlhkom kašli je lepšie podávať
liek
, ktorý zriedi hlieny a uľahčí vykašliavanie. Pokiaľ je kašeľ zmiešaný, Stoptussin je vhodnou voľbou, keďže obsahuje dve liečivá: butamirátium-dihydrogen-citrát a guajfenezín. Tlmí dráždenie na kašeľ a mení skladbu prieduškového hlienu, a tak uľahčuje jeho vykašliavanie. Uvedená kombinácia so sirupom Tussirex nočný je možná. Na noc je teda možné podať sirup Tussirex nočný, akurát sa odporúča rozostup 1 hodina od ostatných užívaných liekov. Veľa potrebných informácií o detskom kašli a jeho liečbe sa dočítate v článku, ktorý Vám prikladám v nasledujúcom
odkaze.
Súčasne je vhodné dodržiavať režimové opatrenia, medzi ktoré patrí zvýšený príjem tekutín a zvlhčovanie vzduchu v byte. Avšak v prípade, že príznaky neustúpia do 3 dní, alebo sa zhoršia, bude nutné obrátiť sa na lekára.
Prajem skoré uzdravenie.
S pozdravom
Mgr. Emma Halás Haluščíková